Aftreeoord-moord: Man met voetboeie in hof | Maroela Media
Aftreeoord-moord: Man met voetboeie in hof
Tersius du Plessis tydens vanoggend se hofverskyning. (Foto: Tania Heyns)
Die 36-jarige man wat tydens sy eerste hofverskyning in soveel woorde gesê het dat hý die een is wat die 86-jarige Johanna Rossouw in Januarie by haar huis in die Eden Park-aftreeoord in Emalahleni (Witbank) vermoor het, het Donderdag weer in die landdroshof in die stad verskyn.
Tersius du Plessis het vanoggend in voetboeie en omring deur verskeie korrektiewe beamptes in die hofsaal in afwagting van sy verskyning in die beskuldigdebank gesit. Hy het vir verslaggewers in die hof beduie dat hy met hulle wil praat. Die beamptes het hom egter nie toegelaat nie.
Du Plessis het later in die beskuldigdebank beswaar aangeteken toe die staat aandui dat die saak vir verdere ondersoek uitgestel moet word. Du Plessis se regsverteenwoordiger het aangevoer dat hy reeds al die inligting wat benodig word, verskaf het.
Tersius du Plessis. (Foto: Maroela Media)
Hy het egter later ingestem dat die saak tot Junie uitgestel word nadat die staatsaanklaer aan landdros Vusimuzi Mtsweni gesê het dat die nadoodse ondersoek nog uitstaande is.
Du Plessis verskyn nou weer op 15 Junie in die hof.
Maroela Media het vroeër berig Du Plessis staan tereg op aanklag van moord en motordiefstal.
Rossouw is op 31 Januarie in haar huis in Fuchsiastraat in die Eden Park-aftreeoord oorrompel en vermoor. Sy is sowat 30 keer met 'n mes gesteek. Haar hande is agter haar rug vasgebind en 'n mus is in haar mond gedruk. Seep is oor haar gesig uitgegooi.
Du Plessis het hom kort daarna by die Mondeor-polisiestasie in Johannesburg oorgegee en tydens sy eerste verskyning gebieg dat hy Rossouw vermoor het.
Aftreeoord-moord In die nuus moorde witbank
Spanning laai op oor staat-salarisse
Man ondervra ná Wolseley-moord
Hierdie sinnelose moorde op ons oumense maak my briesend. Hulle moet die doodstraf terug bring. Wat het geword van 'n oog vir 'n oog……………
nog so jonk en klaar sy lewe weggegooi . sou graag wou weet hoekom hy dit gedoen het het sy ma hom gedryf tot die daad
As hulle sê dat die nadoodse ondersoek nog nie gedoen is nie, bedoel hulle die lykskouing? Kan hulle die arme tante ses maande lank laat lê? Of wag hulle vir forensiese bewyse wat onleed moet word? Ek hoor daar is 'n groot agterstand by die laboratoriums. Dinge sal moet spoed kry!
Nee man hyt daardie ou vrou lelik dood gemaak,waaroor nog 'n prokureur en hy is skuldig "Life" please
Die ander lesers gaan my seker nou uithaal. Hierdie ou is 'n skurk en verdien alles wat sy kant toe kom, ek voel ook bitter jammer vir die slagoffer en haar familie, MAAR……….is daar 'n rede hoekom hy nie ook op R500.00 Borg vir moord vrygelaat kan word nie?